Íslandsklukkan er eitt helsta skáldverk Halldórs Laxness og sú sögulega skáldsaga sem fastast hefur greypst í íslenska þjóðarvitund og mótað hana . Jón Hreggviðsson , kotbóndi á Kristsjörðinni Rein á 17. öld , er tekinn höndum fyrir að stela snæri og í baráttu sinni fyrir réttlæti flækist hann inn í hörð átök um framtíð Íslands , þar sem í forgrunni eru handritasafnarinn Arnas Arnæus og hið ljósa man , Snæfríður Íslandssól , og örlagaþrungin ástarsaga þeirra . Íslandsklukkan var fyrst útgefin á árunum 1943 – 1946 . Hún er ein áhrifamesta og útbreiddasta skáldsaga Halldórs og hefur hvarvetna vakið mikla hrifningu og aðdáun . Pantaðu fyrir 10:00 , og fáðu milli 11:00 og 13:00